af en fr ne de nl nl en en af nl en nl nl af en en de af fr af af af af af af af af af nl af nl af nl nl nl nl en en en fr nl en nl fr nl en af fr en en en fr af en nl nl en af fr nl en nl nl en nl fr tr en nl af es af nl en nl nl en af en en en en
Hoër damwal en nuwe pype vir dorp – DieHoorn
Die Koos Raubenheimerdam. Foto: Ernst von Finckenstein
Munisipaliteit lig in oor waterplanne
DIE verhoging van die damwal van die Raubenheimerdam en ’n pyplyn na Dysselsdorp is van die planne op die tafel om voldoende water vir die inwoners van die Groter Oudtshoorn te verseker.
Chris Koch, waarnemende direkteur tegniese dienste, raadslid Johan Fourie, voorsitter van die raad se tegniese komitee, en die burgemeester, Colan Sylvester, het Dinsdagmiddag by ’n pers­konferensie gesels oor dié waterplanne vir die Groter Oudtshoorn.
Koch het gesê met die verhoging van die Raubenheimerdam se wal kan voldoende water vir Oudtshoorn oor die volgende 15 jaar verseker word.
Die munisipaliteit het ook aansoek gedoen vir befondsing vir die beplanning van nog ’n dam, bekend as die Kombuysdam, en die vervanging van die verouderde pyplyn vanaf die Raubenheimerdam.
Koch het daarop gewys dat 25% van die water in die Raubenheimerdam aan die boere behoort, en daar gepoog wil word om die water van die Kombuysdam aan die boere beskikbaar te stel sodat die Raubenheimerdam se water dan slegs deur die munisipaliteit beheer kan word.
Volgens hom vereis die Departement Water en Sanitasie egter tans dat verskeie stappe eers gevolg moet word voordat goedkeuring verleen word vir die bou van ’n nuwe dam. Dit sluit in voldoende bewys van waterbewaring in ’n dorp, die skoonmaak en hergebruik van rioolwater en die gebruik van grondwater, soos die Blossomsprojek.
Koch het gesê daar is nog nie inligting beskikbaar oor hoeveel water die Blossomsprojek kan le­wer nie, en dat so ’n studie gedoen sal moet word.
Volgens hom word ook beoog om ’n watergebruikersvereniging vir die Raubenheimerdam op die been bring. Deel van dié beplanning is dat inwoners wat nie leiwater wil hê en daarvoor wil betaal nie, dan sal kan aansoek doen om daarvan kwytgeskeld te word.
Wat Dysseldorp betref, is daar planne vir ’n pyp­lyn van die Rust en Vrede Waterval na Dysselsdorp om water aan die Klein Karoo Landelike Watervoorsieningskema (KKLWVS) voorsien. “Dit sal skoon drinkwater dadelik beskikbaar kan stel aan en ook die bou van nog huise in Dysseldorp moontlik maak.”
Dysselsdorp en die gebied wat deur die KKLWVS van water voorsien word, gaan elke somer gebuk onder ernstige watertekorte.
Koch het daarop gewys dat alle pypleidings in die hele Groter Oudtshoorn baie oud is en onderhoud vir dekades nie gedoen is nie. Dit is ook die oorsaak daarvan dat ’n pyp in Dysselsdorp onlangs as gevolg van ouderdom ontplof het en die dorp en omgewing sonder water gelaat het.
Spaar water; meld probleme aan
Fourie het ’n beroep op inwoners gedoen om water spaarsamig te gebruik en probleme soos pypbarste, gate in die strate en stormwaterdeksels wat weg is, so gou moontlik by die munisipaliteit aan te meld.
Hy het ook gevra dat onwettige water- en elektrisiteitsaansluitings aangemeld moet word.
Meld misbruik van voertuie aan
Sylvester het by Fourie aangesluit en gesê inwoners moet aan hulleself begin dink as aandeelhouers in die munisipaliteit. “Saam met die inwoners kan ons die dorp herstel. Inwoners is saam verantwoordelik om toe te sien hul betaal rekeninge betyds en herstel lekkende krane en pype.”
Hy het inwoners ook gevra om die misbruik van munisipale voertuie aan te meld en registrasienommers of selfs foto’s van sodanige misbruik aan die munisipaliteit te stuur.
Kleuterskool van Oudtshoorn een van die dae op kykNET
March 22, 2017March 23, 2017
‘N KLEUTERSKOOL van Oudtshoorn is binnekort op kykNET se gewilde kleuterprogram, Kleuterzone, te sien! Kleuterzone was verlede week in...
Kleinbegin-werkprojek wil gestremdes help
March 9, 2017March 9, 2017
Deur Liesel le Roux HY wil graag ander mense by sy werkprojek betrek sodat hulle ook kos op die...
Order of Luthuli awarded to two former Oudtshoorn residents
April 29, 2017April 29, 2017
Nuwe karwagstelsel in middedorp – slegs dié 15 wagte mag help
May 31, 2018May 31, 2018
Die Groter Oudtshoorn Munisipaliteit se verkeersdiens het vanoggend (Donderdag, 31 Mei) ‘n nuwe karwagstelsel vir die Oudtshoorn-middedorp geloods. Dit...
Munisipaliteit moet sê, sê Bredell
February 2, 2017February 3, 2017
DIE besluit of die sekwestrasie-eis teen die oud-raadslid Pierre Nel teruggetrek moet word of nie, berus by die Oudtshoorn...
Motorwag van Oudtshoorn sterf
November 22, 2018November 22, 2018
Deur Angelique Erasmus EEN van Oudtshoorn se munisipale karwagte, Thurston van Sitters, het Vrydagaand gesterf. Hy het in Kerkstraat...
Inwoners soek oplossing vir ‘vullismonster’
August 3, 2017August 3, 2017
Beboet / voed op / name en shame / zero tolerance / steek kers op by skoon Klaarstroom Deur...
Kranse vir Preston Titus
February 22, 2018February 23, 2018
• Familie en vriende besoek moordhuis WYLE Preston Titus se moeder en suster was Woensdag onder ’n groep mense...
Fishaways tweede jaar in ’n ry die beste in die Wes-Kaap!Bakkieruit gebreek in Hoogstraat
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details